**ДИСТАНЦИОННИ ОБУЧЕНИЯ ПО ОБУЧИТЕЛЕН МОДУЛ 2**

**МАТЕРИАЛИ ЗА САМОПОДГОТОВКА**

**«Компетентности и правомощия на общинската данъчна администрация»**

**Тема 2. Основни правомощия на местната власт. Права и задължения на служителите от звеното за местни приходи, в качеството им на орган по приходите.**

**Цели:** Обучаемите да се запознаят с характеристиките и функциите на местната власт. Да се запознаят с правомощията на органите на местното самоуправление в системата на местните данъци и такси, както и с правата и задълженията на служителите от звената за местни приходи, когато на същите са вменени правомощия на органи по приходите.

**Съдържание:**

[**Подтема 1. Основни правомощия на местната власт** 2](#_Toc78552519)

[**1.1.Характеристика на местните власти.** 2](#_Toc78552520)

[**1.2.Правомощия на местните власти.** 3](#_Toc78552521)

[**Подтема 2. Права и задължения на служителите от звеното за местни приходи, в качеството им на орган по приходите. (чл.4, ал.3 ЗМДТ, чл.12, ал.1 ДОПК)** 6](#_Toc78552522)

[**2.1.** **Придобиване качеството на орган по приходите.** 6](#_Toc78552523)

[**2.2.** **Права и задължения на служителите от звеното за местни приходи** 7](#_Toc78552524)

[**2.3.** **Основни задължения на органите по приходите.** 10](#_Toc78552525)

# **Подтема 1. Основни правомощия на местната власт**

## **1.1.Характеристика на местните власти.**

Както бе отбелязано в първа тема в България „Общината е основната административно-териториална единица, в която се осъществява местното самоуправление“ (чл.136, ал. 1 от Конституцията на Република България). Според ЕХМС това означава, че по-голямата част от разходите за общински услуги се финансират със собствени приходи. Последните се определят като приходи, върху размера на които местните власти имат правомощия да влияят. Ако приложим това определение към собствените приходи на българските общини, то в обхват на местните правомощия, местните такси влизат от началото на 2003 г., а местните данъци – от 2008 г. Реформата към децентрализация на публичната власт не само даде правомощия на местните власти да определят размера на местните данъци и такси, но и създаде независима местна данъчна служба, която да администрира общинските приходи.

 „Местна власт“ това са избраните от гражданите колективен орган на местно самоуправление – Общински съвет и органът на изпълнителната власт в общината – Кметът на общината.

Местна власт, разгледана буквално, като правомощия за издаване на властнически разпореждания на определена територия притежават и Областния управител и други ръководители на структури на държавното управление, но те не са част от „местното самоуправление“ и не са тъждествени с понятието „местни власти“. Тези органи се различават от органите на местно самоуправление по това, че не се избилат пряко от населението, нямат преки ангажименти, заедно с него да решават определени въпроси, нямат собствени приходоизточници и собственост, различна от тази на държавата, както и не притежават „законодателна“ власт или инициатива.

Съгласно конституцията на РБългария от 1991г. Общината е основната административно-териториална единица, в която се осъществява местното самоуправление. Гражданите участват в управлението на общината, както чрез избраните от тях органи на местно самоуправление, така и непосредствено чрез референдум и общо събрание на населението.

Орган на местното самоуправление в общината е общинският съвет, който се избира от населението на съответната община за срок от четири години по ред, определен със закон.

Орган на изпълнителната власт в общината е кметът. Той се избира от населението или от общинския съвет за срок от четири години по ред, определен със закон.

С оглед на изложеното органите осъществяващи „Местната власт“ са Общинския Съвет и Кмета на Общината.

## **1.2.Правомощия на местните власти.**

Условията и редът за облагане с местните данъци и тяхното администриране са уредени подробно в ЗМДТ. Общинският съвет определя размера на местните данъци с наредба, по реда и в границите, определени със закона. Администрирането на местните данъци (установяването, обезпечаването и събирането) се извършва от служители на общинската администрация по реда на Данъчно-осигурителния процесуален кодекс. Министърът на финансите утвърждава образците на данъчните декларации и те се публикуват в Държавен вестник. През последните години поетапно отпада декларативният режим за определяне на данъците за някои видове имущества и имоти.

Конкретните правомощия на Общинския съвет (законодателната власт в общината) и на Кмета на общината (изпълнителна власт) са диференцирани както следва:

**А) Общи правомощия**

Общите правомощия на органите на местно самоуправлени са уредени в Закона за местното самоуправление и местната администрация (ЗМСМА), като конкретните норми в които са изброени правомощията и актовете, с които те се упражняват са:

* Правомощия на **Общинския съвет – чл.21 ЗМСМА.**
* Правомощия на **Кмета на общината – чл.44 ЗМСМА**.

**Б) Специфични правомощия на органите на местно самоуправление в системата на местните данъци и такси**

Ефективността и ефикасността на общинската данъчна политика се определя от **решенията на общинските съвети** по отношение на:

* Общинската наредба за местните данъци (приемане и изменения), която е нормативен акт и при нейното разработване, обсъждане и приемане задължително се спазват и изискванията на Закона за нормативните актове, Указа за прилагане на ЗНА, Административно процесуалния кодекс и ЗМСМА. С тази наредба общинските съвети определят размерите на всеки местен данък в законовоопределените граници;

*Тези решения на общинските съвети се съобразяват със сроковете, в които се приемат размерите на ставките на данъците и последиците, когато не се спазват, определени в ЗМДТ. Действащите размери на местните данъци се запазват, когато до края на предходната година общинският съвет не е определил нов размер за текущата година, с изключение на данъка върху таксиметров превоз на пътници, за който срокът за приемане на годишния размер за съответната година е до 31 октомври на предходната.*

*Невъзможност/забрана за изменения в приетите от общинския съвет размер и начин на определяне на местните данъци в течение на годината.*

* Отсрочването и разсрочването на задължения за местни данъци в размер над 100 хил. лв. или за повече от една година.
* Общинската наредба за определянето и администрирането на местните такси и цени на услуги (приемане и изменения), която също е нормативен акт (при нейното разработване, обсъждане и приемане задължително се спазват и изискванията на Закона за нормативните актове, Указа за прилагане на ЗНА, Административно процесуалния кодекс и ЗМСМА). С тази наредба общинските съвети определят размера на таксите при спазване на следните принципи: възстановяване на пълните разходи на общината по предоставяне на услугата; създаване на условия за разширяване на предлаганите услуги и повишаване на тяхното качество; постигане на по-голяма справедливост при определяне и заплащане на местните такси.

*Размерът на таксата може и да не възстановява пълните разходи на общината по предоставянето на определена услуга, когато общинският съвет реши, че това се налага за защита на обществения интерес. В тези случаи, когато размерът на таксите не възстановява пълния размер на разходите по предоставянето на услугата, разликата между разходите и размера на таксата е за сметка на общинските приходи. В случаите на освобождаване от такси по решение на общинския съвет разходите по предоставяне на услугата са за сметка на общинските приходи*.

* Реда за освобождаване на отделни категории лица изцяло или частично от заплащане на отделни видове такси, както и на реда, по който лицата, неползващи услугата през съответната година или през определен период от нея, се освобождават от заплащане на съответната такса.
* Даването на съгласие за отсрочване и разсрочване задължения за местни такси в размер над 30 000лв. и/или за период над 1 година.
* Приемането и измененията на други местни нормативни актове, като например Наредбата за ползването на общинските тротоари, площади и улични платна или на части от тях като зони за платено и безплатно паркиране по Закона за движението по пътищата и т.н.

Кметовете на общини осигуряват условия за изпълнение на закона и решенията на общинските съвети в частта „местни данъци“. Те упражняват правомощията на решаващ орган при обжалване по административен ред по реда на Данъчно-осигурителния процесуален кодекс, както и вземат решения за отсрочване и разсрочване на местни данъци в размер до 100 хил. лв. и при условие, че отсрочването или разсрочването се иска до една година от датата на издаване на разрешението. Кметовете на общини издават разрешение за разсрочване или отсрочване на задължения за местни такси в размер до 30 000 лв. и при условие, че разсрочване или отсрочване се иска до една година от датата на издаване на разрешението.

Кметовете на общини правят предложения до общинските съвети за определянето на размерите на местните данъци и такси, съответно измененията в общинските наредби.

В рамките на правомощията съгласно ЗМСМА, кметовете на общини предлагат на Общинския съвет Структурата на общинска администрация, вкл. на звеното за местни приходи и утвърждават нейния устройствен правилник. Съгласно чл. 4 от ЗМДТ, кметовете на общини със заповед определят служителите на общинската администрация, които имат правата и задълженията на органи по приходите, а в производствата по обезпечаване на данъчни задължения - на публични изпълнители (извършват установяването, обезпечаването и събирането на местните данъци по реда на Данъчно-осигурителния процесуален кодекс).

Съгласно Закона за финансовото управление и контрол в публичния сектор, както и на основание указанията по чл. 4, ал. 6 от ЗМДТ, кметовете на общини утвърждават вътрешни правила и процедури.

Съгласно чл. 128 от ЗМДТ, Кметът на общината има правомощия да издава наказателните постановления по издадени актове за установяване на административни нарушения по ЗМДТ или да упълномощи други длъжностни лица.

За изпълнение на горепосочените правомощия, касаещи местните данъци и такси органите на местното самоуправление приемат/утвърждават различни нормативни и административни актове (индивидуални или общи административни актове).

В системата на местните данъци и такси, актовете с най-голяма юридическа сила, които се приемат от Общинските съвети са двете наредби - по чл.1, ал.2 и по чл.9 от ЗМДТ. Тези наредби са пряк изразител на финансовата децентрализация, тъй като чрез тях органите на местното самоуправление провеждат общинската финансово-данъчна политика. На следващо място са решенията на Общинските съвети. В по голямата си част това са индивидуални административни актове, засягащи определен кръг заинтересовани лица.

В сферата на местните данъци и такси освен решенията за приемане, изменение и допълнение на горепосочените наредби:

* **от Общинските съвети се приемат:**
* Решения за освобождаване на определени категории лица от заплащане на такси по реда, определен с наредбата по чл. 9 (чл.8, ал.6 ЗМДТ)
* Решения за разсрочване или отсрочване (чл.9а, ал.5 ЗМДТ)
* Решения за даване на възможност таксите да се събират от концесионер, който предоставя услугите, както и да задържа част или целия размер на таксите(чл.9а, ал.6 ЗМДТ)
* Решение за одобряване на план-сметката за чистотата по чл.66 от ЗМДТ.
* Решение за определяне размера на таксата за битови отпадъци, в случаите когато това решение се взема самостоятелно, а не като част от Наредбата по чл.9 – тогава то представлява общ административен акт и при приемането му следва да се спазват принципите на АПК за приемане на общи административни актове.)
* **А Кметовете на общини:**
* Издават заповеди;
* Издават наказателни постановления;
* Издават решения;
* Утвърждава вътрешни правила и процедури.

В системата на местните данъци и такси конкретните актове, които издават Кметовете на общини са: Заповедите, с които се определят служители с права на орган по приходите и тези с права на публичен изпълнител (чл.4, ал.4 ЗМДТ); Заповедите, с които се утвърждават вътрешни правила и процедурите за работа администрацията и в частност в звеното за местни приходи (ЗФУК и ЗА); Решенията за разсрочване и отсрочване на местни данъци или такси (чл.4, ал.7, предл.1 и чл.9а, ал.5 ЗМДТ); Заповед за определяне вида на предлаганите услуги по чл. 62 от ЗМДТ на територията на общината, както и честотата на събиране и транспортиране на битовите отпадъци (чл.63, ал.2 ЗМДТ); Решенията вземани в качеството на решаващ орган по чл. 152, ал. 2 от Данъчно-осигурителния процесуален кодекс.

# **Подтема 2. Права и задължения на служителите от звеното за местни приходи, в качеството им на орган по приходите. (чл.4, ал.3 ЗМДТ, чл.12, ал.1 ДОПК)**

## **Придобиване качеството на орган по приходите.**

Орган по приходите в общинско звено за местни приходи може да бъде само служител в общинска администрация, назначен по трудово или служебно правоотношение.

На следващо място, за да придобие качеството на орган по приходите, служителя следва да е определен като такъв в нарочна заповед на Кмета на общината по чл.4, ал.4 ЗМДТ.

За да изпълняват законосъобразно функциите си по установяването, обезпечаването и събирането на местните данъци и такси, съответно в производствата по обезпечаване на публични общински задължения, съответните служители на звеното/администрацията трябва да са определени и оправомощени със заповед на кмета. Заповедите, които кметът е следва да издаде са три основни вида и определят:

* лицата, които имат права и задължения на органи по приходите;
* лицата, които имат права и задължения на публични изпълнители в производствата по обезпечаване на публични общински задължения;
* лицата, които имат право да съставят актове за установяване на административни нарушения или да налагат глоба с фиш.

При изготвянето тези заповеди се прилагат два подхода:

* чрез изрично поименно и подлъжностно определяне на служителите, които да са с правомощия на органи по приходите.
* чрез посочване само на длъжностите, които да са имат правомощия на органи по приходите.

*Във втория случай доказване качеството на орган по приходите на служителя, става задължително с едновременно представяне на Заповед по чл.4, ал.4 ЗМДТ и акт за назначаване на съответната длъжност (трудов договор или заповед за назначаване на държавен служител).*

**ВАЖНО!!! При постъпване на нови служители, с цел доказване легитимността им като такива в производствата по издаване на актове и представяне пред съдебните органи, в случаите на обжалването им, актуализирането на тези заповеди е задължително.**

## **Права и задължения на служителите от звеното за местни приходи**

В производствата по установяването на задължения по закона за местните данъци и такси, служителите на общинската администрация имат правата и задълженията на органи по приходите по ДОПК.

* Органът по приходите при спазване на разпоредбите на Данъчно-осигурителния процесуален кодекс има следните права да:
1. извършва проверки и ревизии - това са формите на данъчно-осигурителен контрол.
* Проверката е съвкупност от действия на органите по приходите относно спазването на данъчното и осигурителното законодателство. С проверка могат да се установяват определени факти и обстоятелства от значение за задълженията за данъци и задължителни осигурителни вноски. С проверка не се установяват задължения за данъци и задължителни осигурителни вноски на проверяваното лице.
* Ревизията е съвкупност от действия на органите по приходите, насочени към установяване на задължения за данъци и задължителни осигурителни вноски.
1. установява административни нарушения – осъществяване на контрол по изпълнение на административните задължения на лицата (спазване на задълженията и сроковете за деклариране, подаване на справки и др.). Прилага се и ЗАНН.
2. налага административни наказания – осъществяване на административно – наказваща функция за маловажни случаи на административни нарушения по ЗМДТ, установени при извършването им (глоба в размер от 10 до 50 лв, за което издава фиш).
3. издава наказателно постановление, в случай на упълномощаване от кмета на общината, както и да определя размера и вида на санкцията в границите предвидени в нормативен акт.

**ВАЖНО!!**! Установяването на нарушенията, издаването, обжалването и изпълнението на наказателните постановления се извършват по реда на Закона за административните нарушения и наказания.

1. има право на достъп в подлежащите на контрол обекти;
2. проверява отчетността на контролираните обекти;
3. проверява счетоводни, търговски или други книжа, документи и носители на информация с оглед установяване на задължения и отговорности за данъци и задължителни осигурителни вноски, както и нарушения на данъчното и осигурителното законодателство;
4. изисква и събира оригинални документи, данни, сведения, книжа, вещи, извлечения по сметки, справки и други носители на информация с цел установяването на задължения и отговорности за данъци и задължителни осигурителни вноски, както и нарушения на данъчното и осигурителното законодателство; изисква заверени копия на писмените документи и заверени разпечатки на данни от технически носители;
5. изисква от контролираните лица да декларират банковите си сметки, както и сметките от други доставчици на платежни услуги в страната и в чужбина;
6. установява притежаваните имущества, парични средства и материални ценности, вземания и книжа;
7. извършва предвидените в ДОПК действия за обезпечаване на доказателства, включително запечатва каси, складове, работилници, офиси, магазини и други подлежащи на контрол обекти;
8. изисква от всички лица, държавни и общински органи данни, сведения, документи, книжа, материали, вещи, извлечения по сметки, справки и други носители на информация, необходими за осъществяване на контролната дейност;
9. иска разкриване на служебна, банкова или застрахователна тайна по ред, предвиден в закон;
10. да получава безплатен достъп до публичните регистри и безплатно издаване на официално заверени извлечения на вписванията в тях или на копия на документите, въз основа на които са извършени;
11. да изисква писмени обяснения;
12. да възлага експертизи и ползва специалисти;
13. да изисква деклариране на определени факти и обстоятелства, когато това е предвидено със закон.

|  |
| --- |
| **Правомощията на ръководителя на звеното за местни приходи**, в качеството му на териториален директор на Националната агенция по приходите (НАП), са определени в чл. 11 от Закона за националната агенция по приходите и следва да бъдат описани общо в Устройствения правилник на общинскатаадминистрация и по-конкретно в длъжностната характеристика.Ръководителят на звеното за местни приходи, в качеството му на териториален директор на НАП по смисъла на чл. 4, ал. 4 от ЗДМТ, организира и ръководи:* звеното за местни приходи – дирекция, отдел, сектор – в зависимост от структурата на общината;
* обслужването и подпомагането на задължените лица при изпълнение на задълженията им по ЗМДТ;
* приемането и обработването на декларации по ЗМДТ, подлежащи на подаване или подадени в звеното за местни приходи;
* възлагането и извършването на проверки и ревизии;
* обезпечаването, събирането и отчитането на общинските публични вземания по ЗМДТ.

**Ръководителят на звеното за местни приходи:*** издава предвидените в Данъчно-осигурителния процесуален кодекс актове;
* разглежда и изпраща до съответния съд жалбите против актовете и отказите за издаване на актове на органите на приходите, както и против действията или бездействията на им по реда, установен със закон;
* осъществява контрол върху дейността на служителите в звеното за местни приходи;
* отчита се за дейността си пред кмета на общината;
* определя орган с правомощия за възлагане на ревизия;
* упражнява други правомощия, предвидени в закон и Устройствения правилник на общината.

Ръководителят на звеното за местни приходи, в качеството са на териториален директор на НАП, **може да възлага със заповед на определени органи по приходите изпълнението на правомощията си**, с изключение на тези свързани с разглеждането и изпращането до съответния съд жалбите против актовете и отказите за издаване на актове на органите на приходите на общината, както и против действията или бездействията на органи и служители на звеното за местни приходи по реда, установен със закон.**Правомощията на общинските данъчни органи и публичния изпълнител с териториалната им компетентност по ЗМДТ**, както бе посочено по-горе са определени с чл.12 от ДОПК и ЗМДТ. Те трябва да са разписани подробно и в Устройствения правилник на общината, в утвърдените от кмета правила и процедури (по ЗМДТ и ЗФУКПС), в работните планове и технологични карти и в длъжностни характеристики на лицата. **Публичният изпълнител при спазване на разпоредбите на ДОПК има следните правомощия:*** налага мерки за обезпечаване на публични вземания;
* има право на достъп в подлежащите на контрол обекти;
* изисква от контролираните лица да декларират банковите си сметки в страната и в чужбина;
* установява притежаваните имущества, парични средства и материални ценности и вземания;
* изисква от всички лица, държавни и общински органи данни, сведения, документи, книжа, материали, вещи, извлечения по сметки, справки и други носители на информация, необходими за обезпечаване или събиране на публичните вземания;
* иска разкриване на служебна, банкова или застрахователна тайна по ред, предвиден в закон;
* получава безплатен достъп до публичните регистри и безплатно издаване на официално заверени извлечения на вписванията в тях или на копия на документите, въз основа на които са извършени;
* изисква писмени обяснения;
* възлага експертизи и ползва специалисти;
* изисква деклариране на определени факти и обстоятелства, когато това е предвидено в закон;
* установява административни нарушения;
* налага административни наказания - за маловажни случаи на административни нарушения по ЗМДТ, установени при извършването им - глоба в размер от 10 до 50 лв,, за което издава фиш.

С оглед на това, че публичният изпълнител е орган на принудителното изпълнение и осъществява действията по обезпечаване и принудително изпълнение на публичните вземания по реда на ДОПК, а в чл. 4, ал. 3 от ЗМДТ е определено, че общинските органи по приходите имат права на публичен изпълнител единствено в производствата по обезпечаване на данъчни задължения, възможностите за реализиране на принудителното изпълнение от общините се свеждат до предаване на преписките на: * публични изпълнители на НАП, или
* съдебни изпълнители по реда на Гражданския процесуален кодекс (ЧСИ и ДСИ).

Правомощията на общинските органи по приходи и публични изпълнители се определят по местонахождението на общината, в приход на чиито бюджет постъпва данъка. |

## **Основни задължения на органите по приходите.**

Правомощията на органите по приходите като съвкупност от права и задължения подробно са уредени в чл.12, ал.1 – 3 ДОПК. Въпреки, че в законодателството не е налице изрично законово изброяване на задълженията на органите по приходите, то те следват от процедурите, установени с ДОПК, от общите им правомощията, както и от функциите и структурата на звеното за местни приходи. В тази връзка, освен общите задължения за спазване на законодателството и процедурите, конкретните задължения се уреждат в длъжностните характеристики и работните планове на всеки служител, във вътрешните правила и процедури и в отделни заповеди на кмета на общината.

При изпълнение на задълженията и упражняване на правомощията си органите по приходите, следва да се ръководят от основните принципи заложени в чл.1-6 ДОПК, принципите за работа на администрацията, съгласно в Закона за администрацията и Наредбата за административното обслужване, както и определените във вътрешните актове на администрацията, като напр. Етичен кодекс и/или други правила за работа и обслужване.

Задълженията на общинските органи по приходи могат да бъдат обособени в няколко групи:

* Задължения по административно обслужване:
	+ - Приемане на декларации
		- Приемане на заявления за извършване на административни услуги
		- Изготвяне на удостоверения и др. документи, заявени от лицата
* Задължения по определяне на размера на дължимите данъци и такси по ЗМДТ
* По подадени декларации
* По данни постъпили по служебен път
* Задължения за установяване на административните нарушения
* Издаване на актове за установяване на административни нарушения
* Издаване на фишове
* Задължения за извършване на данъчно-осигурителен контрол
* Органите по приходите са длъжни по пътя на служебното начало да констатират възможни отклонения от данъчното облагане и да уведомяват горестоящия орган за наличието на основания за извършване на проверка и/или ревизия.
* Органите по приходите са длъжни да извършват ревизии или проверки, когато са им възложени такива по предвидения за това законов и вътрешен ред.

Отговорностите на общинските органи по приходите при административното обслужване са определени в глави ХІІ на ДОПК и са свързани с **издаването на документи от значение за признаване, упражняване или погасяване на права и задължения на физически и юридически лица, относно притежавани имущества, извършвани услуги и дейности, облагаеми по ЗМДТ.** Тези служители са длъжни да осигурят на данъчно задължените лица възможност за изразяване на становище по събраните доказателства и по предявените искания чл.17, ал.3 от ДОПК. Задълженото лице което е действало по писмени указания незаконосъобразно, не подлежи на санкция.

Задължения на органите по приходите в останалите производства подробно са разписани в съответните глави - ХІІІ – ХV и в глава ХVІ от ДОПК.

Органите по приходите и публичните изпълнители са отговорни, в случаите когато причиняват вреди на задължените лица от издадени незаконни актове, действия или бездействия при и по повод изпълнение на дейността си. Отговорността се реализира по Закона за отговорността на държавата и общините за вреди.

**При изпълнение на служебните си задължения общинските органи по приходите са длъжни също така да:**

* + спазват организацията на работа в общината;
	+ пазят в тайна данните, представляващи данъчна и лична информация съгласно Данъчно-осигурителния процесуален кодекс и Закона за личните данни;
	+ спазват установените изисквания относно създаването, обработването, съхраняването и предоставянето на достъп до информацията, представляваща служебна тайна.

**Най-често отговорностите на общинските органи по приходите и публични изпълнители обхващат дейностите, свързани с:**

* + Обработка и проверка на декларации, както и данни, предоставени във връзка с регламентираните обмени на инфомация с други органи – бързо, точно и вярно;
	+ Издаване на удостоверения за данъчни оценки;
	+ Изпращане на съобщения за дължимите данък върху недвижимите имоти и такса битови отпадъци – преди стартиране на кампанията за плащането им за текущата година;
	+ Информиране на данъчните субекти за правата и задълженията им;
	+ Издаване на удостоверения;
	+ Подготовка на преписки за принудително събиране – окомплектовка и срокове за предаване;
	+ Аналитична и синтетична отчетност за събраните местни данъци и такси – вярна, точна и своевременна информация, която ще осигури на ръководството възможност да вземе правилни управленски решения;
	+ Възстановяване и прихващане на суми – след задълбочен анализ относно недължимостта на събраните суми и необходимостта да бъдат върната или прихванати;
	+ Разглеждане и отговори на искания и жалби от физически и юридически лица – отговорите да бъдат изготвени след задълбочен анализ на проблема, разглеждане на всички представени документи; събиране на допълнително документи по служебен път за решаване на проблема и пълна конфиденциалност относно личността на жалбоподателя.
	+ Предоставяне на информация за изготвяне на проекто-решения до Общински съвет - вярна, точна и своевременна информация, която ще даде възможност на Общинския съвет да вземе най –правилните решения;
	+ Анализиране на задълженията, събираемостта и просрочията – ще осигури увеличаване на събираемостта на приходите и постигане целите на приходното звено и общината като цяло;
	+ Изпълнение и на други задачи, определени със заповед на кмета на общината във връзка с администрирането на местните данъци и такси.